text.text: يا حلالي ويا مالي ,عالديره طلوا الغيابي..... مين اللي طل بأولهم؟ حبايبنا في نكهه عربية أولهم. و يا اهلا و سهلا فيكم, فلسطين نورت باستضافتكم, واجبكم علينا نكرمكم و بأحلى اكله نضيفكم... بزيت الزيتون البلدي,مع خبز الطابون اللي بحكي قصص و حكايات ستي, و السماق البلدي مع البصل .. , فوقهم الدجاج المطبوخ بفرن الحطب العتيق..و كلو مزين باللوز و الصنوبر من شجر بلادي. بنقدم اكلة اصيله ,أكله “المسخن” لاحلى ضيوف زارونا.
  اكله المسخن من الاكلات الفلسطينيه اللي بتتقدم بالمناسبات و الافراح و والجمعات الحلوة,, اكله معروفه كتير و مكوناتها كلها كانت تحضر من الالف الى الياء من زيت الزيتون المعصور من شجر الزيتون, لخبز الطابون من قمح الارض, للبصل و السماق و اللوز اللي يزرع في الارض و يستخدم في الطبخ,,, و الدجاج بربوا الاهالي في القرى ليستفيدوا منه في اكلهم و نحن رح نحاول نعملها بالمكونات المتوفره عنا لنحصل على اقرب طعمه للمسخن على اصوله ان شاء الله تعجبكم هل الاكله و تلاقي استحسان بعد تطبيقكم، و تدعوا لفلسطين و اهلها بالخير و النصر و الحريه
text.text_idx: #000005
text.text: وصفات تانية ممكن تعجبك
text.text_idx: #000006
text.text: هلا اذا ما عندي طابون و لا افغاني و لا ايراني بيصير استعمل خبز صاج أو خبز عادي ، أو بقدر أعمل الطابون على ايدي ؟
text.text_idx: #000009
text.text: أنا بحب المسخن كتير. الطريقة الي بعرفها كتير متواضعة مقارنة بهالوصفة الفخمة. بقايا دجاج و مفتتة مع سماق و بصل مقلي بزيت الزيتون و فلفل و فليفلة حدة، ملفوفة بالخبز الحلبي و محمصة بالفرن. هي الوصفة أكيد قنبلة! شكرا جزيلا لنسرين على الوصفة الحلوة و النبذة التاريخية
text.text_idx: #000012
text.text: فعلا قنبلة نوشين .. انا كمان بعملها بس بخبز الصاج و غير طريقة .. احلا الشي الواحد يتعلم الوصفة ع اصولها
  نسرين 1 December 2014
  نسرين 1 December 2014
  العفو Nosheen Zaza بتمنى اتجربوه و تحكيلي رايك
text.text_idx: #000013